|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| 6. december | Uddannelsesudvalgsmøde | 13.00-15.30 | Rektoratets mødelokale |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Ulrik Nørgaard Rønsbo (referent, Universitetsledelsens Stab). |
| **Gæster** | Punkt 1-11: Mark Vestergaard Arve  Punkt 4: Dorina Gnaur  Punkt 5-6: Frederik Langkjær  Punkt 7: Lisbeth Halmø Nørholm  Punkt 8: Peter Stounbjerg og Jonathan Rossen, Studenterrådet |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat** |
|  | Dagsorden og referat blev godkendt. |
| **2** | **Oplæg ved Kristian Raun Thomsen om undersøgelse om projektorienterede forløb** |
|  | Kristian Raun Thomsen fortalte på baggrund af sin undersøgelse Karrierekursen er sat – en undersøgelse af et projektorienteret praktikforløb i universitetsregi. |
| **3** | **USM: Drøftelse af konkretiserede projekter for 2023** |
|  | Udvalget besluttede at vurdere de indkomne projektforslag efter om de:   1. Er tværgående eller i det mindste har karakter af piloter, der tager sigte på eventuel senere udbredelse. 2. Understøtter indsatser i dels rammekontrakten og dels handleplanen for 2023 (AU Strategi). 3. Er boblere til handleplanen for 2024 (AU Strategi)   Med det afsæt besluttede udvalget drøftede udvalget de enkelte projektforslag og kom med følgende bemærkninger med henblik på, at nedenstående projektforslag kvalificeres frem mod fornyet drøftelse på strategidagen d. 25. januar. Til denne drøftelse skal projekterne vedlægges et udførligt budget.   * Mentorordning på NAT: Projektet skal være et pilotprojekt af en tilpasset indsats for særligt ledighedstruede uddannelser, jf. handleplan 2023 og rammekontrakten. Projektet indsnævres til specifikke uddannelser på tværs af NAT og Arts og projektbeskrivelsen kvalificeres ved at skele til Techs erhvervsmentorordning. Det nye i projektet er at bringe alumner i spil som mentorer for at hjælpe de studerende i oversættelsen af deres kompetencer. * Projekterne ”Feedback og studentercentret læringskultur” og ”Studiefaglige refleksionsrum: Disse to projekter samt den projektbeskrivelse, som CED har udarbejdet, sammenskrives til ét projekt, der understøtter indsatsen om studiefaglige refleksionsrum i handleplan 2023. * Måling af de studerendes digitale kompetencer: Der bør være et par gennemløb af indberetningsmatricen i Digitalt Kompetente Kandidater før dette prioriteres. Derfor skitseres frem mod d. 25. januar et forprojekt, der kan løbe af stablen i E23 og give indsigter til den videre kompetenceudvikling i projektet. Det er vigtigt, at forprojektet forholder sig til CED’s begrebskort og ligeledes orienterer sig efter KU’s. * Diversitetskortlægning: Endelig beslutning sker d. 25. januar. Som default gennemføre kortlægningen generelt medmindre prodekanen skønner, at kortlægningen ikke giver mening på fakultetet. * Undersøgelse om pre-boarding på AU, herunder Study@AU: Relevant i forhold til studiestarten. Projektbeskrivelsen udbygges frem mod strategidagen. * AU-deltagelse i Lighthouse: Relevant uddannelsesløft. Det afklares, om der skal indstilles til, at hvert fakultet sender én person på Lighthouse med halv finansiering fra USM og halv fra fakulteterne. * Kollegial sparring: Anne Mette Mørcke og Kristine Kilså forbereder et mindre projektforslag.   Herudover noterede udvalget følgende projektforslag som boblere til handleplan 2024:   * Studiegrupper: Forskningsprojektet er ikke afsluttet foreløbig og kan derfor ikke udbredes foreløbig. Projektet taler ned i et tilbagevendende fokus på studiegrupper på alle fakulteter. * Evaluering af fleksible læringsmiljøer: Evaluering af de fysiske rum. Det bør overvejes, om sigtet er at få flere til at benytte rummene eller at finde ud af hvordan de fungerer. * Interdisciplinære studenternetværk: Kunne være et relevant studenterperspektiv på interdisciplinaritet, jf. AU Strategi. * Den nye stillingsstruktur ’særlige kompetenceniveau’: Der er et arbejde at gøre med forskellen på niveau 3 og det særlige niveau. |
| **4** | **Ny stillingsstruktur: Adjunktvejlederrollen på AU** |
|  | Udvalget kvitterede for CED’s praksisafdækning og genkendte, at der er stor variation i praksis fakulteter imellem, og at praksis omkring adjunktvejlederrollen kan forbedres. Udvalget fandt, at næste skridt er oplæg i relevante fora om fakultetsspecifikke rapporter baseret på praksisafdækningen med henblik på derefter at tage en drøftelse af, hvordan praksis kan styrkes. Udvalget fandt, at et sådant arbejde vil fordre en referencegruppe, der kan sikre en dyb forankring i fagmiljøerne. Desuden skal der tages hensyn til andre karrierestøttende aktiviteter. |
| **5** | **Institutionsakkreditering: Beslutning om bemandingsplaner** |
|  | Uddannelsesudvalget tiltrådte den begrænsede justering af bemandingsplanerne samt den tilrettede guide til institutlederberetningen. For at sikre at materialet står klarest muligt bad udvalget AU Uddannelse om at skrive det endnu kortere og skarpere før det anvendes. Det centrale i ændringen af bemandingsplanerne er, at de fremover skal suppleres med en kort samlet vurdering (3-7 linjer) af uddannelsens tilknytning til relevant fagligt miljø, som skal indgå i materialet til årlig status.  Udvalget tiltrådte igangsættelsen af udviklingsprojekt forankret i AU Uddannelse vedr. bedre systemunderstøttelse af bemandingsplanerne. |
| **6** | **Styrket forskningsintegration** |
|  | Udvalget besluttede, at idekataloget placeres på AU Educate, som en intern inspirationsside rettet mod underviserne. Med kvalificerende bemærkninger tiltrådte udvalget desuden den rammesættende tekst til idekataloget. Bemærkningerne gik bl.a. på at tydeliggøre, at den rammesættende tekst alene omhandler de forskningsbaserede uddannelser og at vende et par formuleringer rundt, så de beskriver AU’s indsats snarere end effekten hos de studerende. Lise Wogensen Bach tilretter den rammesættende tekst, som herefter publiceres på AU Educate. Udvalget aftalte desuden, at det skal være ambitionen i den kommende tid at arbejde videre med fakulteternes eksempler på forskningsintegration med henblik på at publicere disse på AU Educate, når de er klar.  Endelig godkendte udvalget forslaget til workshop, som den ramme der arbejdes videre med. |
| **7** | **Kampagne om uddannelseskollegier** |
|  | Udvalget drøftede og gav kvalificerende bemærkninger til kampagnen. Herunder betonede udvalget, at kampagnen også bør tydeliggøre, at et ophold på uddannelseskollegie er en pakkeløsning, der på samme tid giver et godt projekt, nem adgang og ingen transporttid og dermed giver mere tid til enten projektet eller andet. Udvalget opfordrede samtidig til at holde fokus på, at det projekt, de studerende skal lave, i høj grad skal være det, der trækker. |
| **8** | **Undervisningspriser: udvælgelse til egen pris og den nationale** |
|  | Udvalget evaluerede indledningsvist den ny indstillingsprocedure og konkluderede, at fakulteternes indstillingsproces også fremover skal være samlet for begge undervisningspriser. På grund af forskellene i hvad der bliver lagt vægt på i de to priser besluttede udvalget dog at udvælge to forskellige kandidater til den nationale undervisningspris og AU’s egen undervisningspris.  Efter gode input fra og i samråd med Studenterrådet indstillede udvalget en kvinde og en mand til den nationale pris og en mand og en kvinde til AU’s egen pris. Frem mod de endelige indstillinger til Danske Universiteters prisudvalg d. 18. januar har det indstillende fakultet ansvar for at skærpe indstillinger og eventuelt indhente udvalgets kvalificerende bemærkninger til indstillingsmaterialet. Indstillingerne til AU’s egen pris sørger Ulrik Rønsbo og Pia Andersen for tilgår Universitetsledelsen, som vælger blandt de to kandidater.  Endelig konkluderede udvalget, at det i januar vil drøfte, hvordan der sikres større ensartethed i indstillingerne næste år; formentlig via udarbejdelsen af en skabelon. |
| **9** | **Kommende møder** |
|  |  |
| **10** | **Til skriftlig meddelelse: Afrapportering af buddy-ordning** |
|  |  |
| **11** | **Eventuelt** |
|  |  |